يعني التجار مش رادين لا ع وزير ولا ع شرطة ولا ع اي نوع رقابة ( عصيان قانون من التجار ) وفوق هيك الناس مش حاسبة حساب لحدا والألعاب النارية ويمكن الأحرى نسميها ( متفجرات شديدة الأزعاج ) موجودة بالأسواق واكثر من قبل قرار منع استيرالدها وفوق هيك لسه موضوع اطلاق الاعيرة النارية موجود وبكثرة . أنا كنت ساكن في قرية وحديثآ رحلت للعاصمة وكنت افكر انه الطخ بالقرى اكثر من عمان او المدن الرئيسية بس طلعت غلطان والعكس هو الصحيح . يوميا اسمع صوت اطلاق الاعيرة النارية في المنطقة التي اسكن فيها والتي لا تبعد مئات الامتار عن المركز الامني ومع ذلك ما زالت الظاهرة مستمرة وبازدياد مضطرد( يا جماعة انا بحكي عن عمان وتحديدآ صويلح واكثر تحديدآ في نص صويلح ) ومش بس طخ مسدس لا بل اسلحة اوتوماتيكية (رشاش) اللي الكل بعرف انه ممنوع اقتنائة او حمله وتصل محاكمته حد علمي امام محكمة أمن الدوله ومع هيك لا حياة لمن تنادي _ سارحة والرب راعيها _لأيمتى هالموال ؟